CELEX: 32005D0499
Language: fi
Date: 2005-07-12 00:00:00
Title: 2005/499/EY: Komission päätös, tehty 12 päivänä heinäkuuta 2005, Bahamalta peräisin olevien kalastustuotteiden tuontia koskevista erityisedellytyksistä (tiedoksiannettu numerolla K(2005) 2518)   (ETA:n kannalta merkityksellinen teksti)

14.7.2005   
            
            
               FI
            
            
               Euroopan unionin virallinen lehti
            
            
               L 183/99
            
         
      KOMISSION PÄÄTÖS,
   tehty 12 päivänä heinäkuuta 2005,
   Bahamalta peräisin olevien kalastustuotteiden tuontia koskevista erityisedellytyksistä
   (tiedoksiannettu numerolla K(2005) 2518)
   (ETA:n kannalta merkityksellinen teksti)
   (2005/499/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1) ja erityisesti sen 11 artiklan 1 kohdan,
   sekä katsoo seuraavaa:
   
               (1)
            
            
               Bahamalla on tehty komission puolesta yhteisöön vietävien kalastustuotteiden tuotanto-, varastointi- ja lähetysolosuhteita koskeva tarkastus.
            
         
               (2)
            
            
               Kalastustuotteiden terveystarkastusta ja -valvontaa koskevia Bahaman lainsäädännön vaatimuksia voidaan pitää direktiivissä 91/493/ETY vahvistettuja vaatimuksia vastaavina.
            
         
               (3)
            
            
               Erityisesti ”Department of Fisheries (DF)” pystyy tehokkaasti tarkastamaan, että voimassa olevia sääntöjä sovelletaan.
            
         
               (4)
            
            
               DF on antanut viralliset takeet direktiivin 91/493/ETY liitteessä olevassa V luvussa vahvistettujen, kalastustuotteiden terveystarkastusta ja -valvontaa koskevien vaatimusten noudattamisesta sekä mainitun direktiivin säännöksiä vastaavien hygieniavaatimusten noudattamisesta.
            
         
               (5)
            
            
               On aiheellista vahvistaa Bahamalta yhteisöön tuotavia kalastustuotteita koskevat yksityiskohtaiset säännökset direktiivin 91/493/ETY mukaisesti.
            
         
               (6)
            
            
               On myös tarpeen laatia luettelo hyväksytyistä laitoksista, tehdasaluksista tai kylmävarastoista sekä pakastusaluksista, jotka on varustettu tietyillä aluksilla käsiteltyjä kalastustuotteita koskevien hygieniasääntöjen vähimmäisvaatimuksista direktiivin 91/493/ETY 3 artiklan 1 kohdan a alakohdan i alakohdan mukaisesti 16 päivänä kesäkuuta 1992 annetun neuvoston direktiivin 92/48/ETY (2) vaatimusten mukaisesti. Nämä luettelot on laadittava DF:n komissiolle toimittaman ilmoituksen perusteella.
            
         
               (7)
            
            
               Tarvittavan siirtymäajan varmistamiseksi on aiheellista, että tätä päätöstä ryhdytään soveltamaan 45 päivän kuluttua sen julkaisemisesta.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   ”Department of Fisheries (DF)” on Bahaman toimivaltainen viranomainen, joka tarkastaa ja todistaa, että kalastustuotteet täyttävät direktiivin 91/493/ETY vaatimukset.
   2 artikla
   Bahamalta yhteisöön tuotavien kalastustuotteiden on täytettävä 3, 4 ja 5 artiklan mukaiset vaatimukset.
   3 artikla
   1.   Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on esitetty liitteessä I.
   2.   Terveystodistus on laadittava vähintään yhdellä sen jäsenvaltion virallisista kielistä, jossa valvonta tapahtuu.
   3.   Terveystodistuksessa on oltava DF:n edustajan nimi, virka-asema ja allekirjoitus sekä sen virallinen leima, ja ne on merkittävä todistukseen tehtyjen hyväksymismerkintöjen väristä poikkeavalla värillä.
   4 artikla
   Kalastustuotteiden on oltava lähtöisin liitteessä II olevassa luettelossa mainitusta hyväksytystä laitoksesta, tehdasaluksesta, kylmävarastosta tai pakastusaluksesta.
   5 artikla
   Jokaiseen pakkaukseen on merkittävä lähtemättömästi ilmaisu ”BAHAMA” ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero; näitä merkintöjä ei kuitenkaan tarvitse tehdä säilykkeiden valmistukseen tarkoitettujen, jäädytettyjen irtotavarana olevien kalastustuotteiden pakkauksiin.
   6 artikla
   Tätä päätöstä sovelletaan 28 päivästä elokuuta 2005.
   7 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä heinäkuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 268, 24.9.1991, s. 15. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 187, 7.7.1992, s. 41.
   
      LIITE I
      TERVEYSTODISTUS
      Euroopan yhteisöön tarkoitetuille, Bahamalta peräisin oleville kalastustuotteille lukuun ottamatta missä tahansa muodossa olevia simpukoita, piikkinahkaisia, vaippaeläimiä ja merikotiloita
      
         
      
         
   
   
      LIITE II
      LUETTELO LAITOKSISTA JA ALUKSISTA
      
                  Hyväksyntänumero
               
               
                  Nimi
               
               
                  Kaupunki/Alue
               
               
                  Hyväksynnän päättymispäivä
               
               
                  Luokka
               
            
                  01
               
               
                  Tropic Seafood Ltd
               
               
                  New Providence
               
               
                   
               
               
                  PP
               
            
                  04
               
               
                  Marsh Harbour Exporters & Importers Ltd
               
               
                  Abaco
               
               
                   
               
               
                  PP
               
            
                  08
               
               
                  Ronald's Seafood Ltd
               
               
                  Eleuthera
               
               
                   
               
               
                  PP
               
            
                  16
               
               
                  Performance Fisheries Ltd
               
               
                  Long Island
               
               
                   
               
               
                  PP
               
            
                  22
               
               
                  Paradise Fisheries Ltd
               
               
                  New Providence
               
               
                   
               
               
                  PP
               
            
                  29
               
               
                  Seafarmer (David Kreiser)
               
               
                  New Providence
               
               
                   
               
               
                  FV
               
            
                  64
               
               
                  Heritage Seafood Ltd
               
               
                  New Providence
               
               
                   
               
               
                  PP
               
            
                  68
               
               
                  Hurricane Shawn (Hurricane Seafoods)
               
               
                  New Providence
               
               
                   
               
               
                  FV
               
            
                  69
               
               
                  Typhoon Kyle (Hurricane Seafoods)
               
               
                  New Providence
               
               
                   
               
               
                  FV
               
            
                  70
               
               
                  Painful Pleasure (Hurricane Seafoods)
               
               
                  New Providence
               
               
                   
               
               
                  FV
               
            
                  71
               
               
                  Turn Me Loose (Hurricane Seafoods)
               
               
                  New Providence
               
               
                   
               
               
                  FV
               
            
                  90
               
               
                  G & L Seafoods
               
               
                  Grand Bahama
               
               
                   
               
               
                  PP
               
            
                  
                     Luokka:
                  
                  
                              FV
                           
                           
                              Tehdasalus (Factory vessel)
                           
                        
                              PP
                           
                           
                              Jalostamo (Processing Plant).